**המכללה לביטחון לאומי**

**מחזור מ"ז 2019-2020**

**קריטריונים לבחירת חניך מצטיין**

1. הקריטריונים הראשיים לבחירת חניך מצטיין תואמים את אלו שהנחו אותנו בהכנת משוב האמצע (ואושרו על ידי מפקד המכללות), כדלהלן:
	1. **התנהלות כבכיר**: הופעה וייצוגיות, אופן ביטוי (שיח תרבותי), יכולת הקשבה והכלה, פתיחות לביקורת ולדעות אחרות, משמעת ושמירה על קוד התנהגות הנדרש מבכיר.
	2. **פיתוח כושר למידה עצמאי**: קריאה וניתוח עצמאיים וביקורתיים של חומרי הלימוד, שאילת שאלות ביקורתית, הובלת חקירה עצמאית, ניהול זמן אפקטיבי, התמודדות עם עומס.
	3. **פיתוח חשיבה ברובד של הבטחון הלאומי**: חשיבה אסטרטגית, ראייה מערכתית, הקשה מתחום לתחום, פיתוח דפוס חשיבה של "מנהיג מאמצע".
	4. **השתתפות פעילה:** הבעת דעה ברבים בצורה מנומקת ומבוססת.
	5. **התפתחות אישית:** מיצוי הזדמנויות הלמידה והפיתוח האישי, יציאה מאזור הנוחות במובן של חשיפה והתנסות בנושאים פחות מוכרים לו, שיח באנגלית עם המשתפים הבינ"ל וכיוב'.
2. לצד חמשת קריטריונים אלה מוצע לשקלל גם את התנהלות החניך גם בתחומים אלו:
	1. יוזמה: כיצד המשתתף מתנהל במתח שבין היותו חלק ממערכת שמנוהלת (השנה כ"חניך" במב"ל) לבין היותו יוזם כבכיר מוביל שמשפיע על עמיתיו ועל צוות המכללה.
	2. השתלבות, קשירת קשרים חברתיים ויכולת להניע צוות באופן לא רשמי.
	3. סקרנות, יצירתיות ומקוריות בהובלת חקירות (סיורים, תרגילים וכיוב'), גמישות מחשבתית.
3. בנוסף לכל אלו, יש להביא בחשבון גם:
	1. תפקידים/משימות מרכזיות שהוביל במהלך שנת הלימודים.
	2. הישגים אקדמאיים.